BASES DE LA VII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UA VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT CURS 2016/2017 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3626)
  + [Valencià](/va/acuerdo/3626)






Selector de idioma

Leer

* [Español](/es/acuerdo/3626)
* [Valencià](/va/acuerdo/3626)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA VII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UA VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT CURS 2016/2017[Butlletí Oficial Universitat d'Alacant](/ca/Publicacion)
=================================================================================================================================================================================================================================================

Secretaria General

Butlletí Oficial Universitat d'Alacant





BASES DE LA VII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UA VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT CURS 2016/2017

Data d'aprovació
:   07/03/2016

Data de publicació
:   07/03/2016

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3626.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3626)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3626)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA VII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UA VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT CURS 2016/2017&url=https://www.boua.ua.es/va/acuerdo/3626)

**Títol:** BASES DE LA VII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UA VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT CURS 2016/2017

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dilluns, 7 de març de 2016

BASES DE LA VII CONVOCATÒRIA BANC SANTANDER - UA DE BEQUES PER A CURSAR MÀSTERS OFICIALS EN LA UA VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT. CURS 2016/2017

PREÀMBUL

La Universitat d’Alacant, en el marc de la política de responsabilitat social corporativa, impulsa polítiques actives que potencien el desenvolupament dels pobles més desfavorits i el desenvolupament humà sostenible.

El Pla Estratègic de la UA, en l’eix d’internacionalització, defineix la cooperació universitària per al desenvolupament com una de les eines de què disposa la Universitat d’Alacant per a contribuir a impulsar els processos de desenvolupament sostenible i el progrés social, cultural i institucional dels països menys afavorits, promoure’n el desenvolupament endogen, l’absència del qual és la causa principal de la pobresa, i potenciar el respecte dels drets humans i l’enfortiment de les institucions.

La Universitat d’Alacant, conscient del rol que exerceix com a actor de la cooperació universitària per al desenvolupament i que els àmbits d’actuació en els quals ofereix avantatges comparatius davant la resta d’agents socials són l’educació superior i la investigació per al i sobre el desenvolupament, publica aquesta convocatòria a fi d’impulsar projectes de cooperació i transferència de tecnologia mitjançant un programa de beques per a cursar màsters oficials presencials en la UA.

Aquestes beques tenen un doble objectiu. En primer lloc, contribuir a la realització de programes formatius per al desenvolupament humà sostenible i, en segon lloc, impulsar projectes d’investigació per al i sobre el desenvolupament. Per fer-ho es finançarà, en concepte de subvenció, un programa de beques dirigit a estudiants procedents dels països iberoamericans receptors d’ajuda oficial al desenvolupament establits en el IV Pla Director de la Cooperació Espanyola 2013-2016 per a cursar màsters oficials de caràcter presencial en la UA.

1. Marc pressupostari i legal

1.1 Els crèdits destinats a aquesta convocatòria s’executaran amb càrrec al pressupost del Vicerectorat de Relacions Internacionals de la UA per a l’exercici 2016. Centre de despesa 011245, ap. 41173181.

1.2 La dotació màxima que serà assignada és de cent mil euros (100.000 €) i està supeditada a la disponibilitat de liquiditat de la UA.

1.3 La subvenció assignada s’ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

2. Objectiu

2.1 Impulsar projectes conjunts de desenvolupament humà sostenible i projectes conjunts d’investigació per al i sobre el desenvolupament mitjançant el finançament, en concepte de subvenció, de 9 beques dirigides a egressats i egressades i personal docent i investigador d’algun dels països establits en l’apartat 2.2 d’aquestes bases que desitgen cursar qualsevol màster oficial de caràcter presencial en la Universitat d’Alacant i que complisquen els requisits establits en l’article tercer de les bases.

2.2 Els països objecte d’aquesta convocatòria són els següents: Bolívia, Colòmbia, Cuba, Equador, El Salvador, Guatemala, Haití, Hondures, Nicaragua, Paraguai, Perú i la República Dominicana.

3. Sol·licitants

3.1 Podran sol·licitar la beca:

a) Personal docent o investigador que pertany a grups d’investigació d’universitats originàries de països inclosos en aquestes bases i que col·laboren en projectes d’investigació per al o sobre el desenvolupament vinculats als sectors prioritaris de la cooperació espanyola.

Les sol·licituds, que seran emplenades de forma individual per part dels candidats i les candidates, hauran de tenir l’aval previ de la universitat de procedència i hauran d’estar emmarcades dins un projecte d’investigació per al o sobre el desenvolupament de les característiques esmentades en el paràgraf anterior.

b) Egressats i egressades que treballen o col·laboren amb organitzacions o institucions no universitàries en països inclosos en aquesta convocatòria, en projectes o programes de caràcter social o solidari relacionats amb els sectors prioritaris de la cooperació espanyola.

Les sol·licituds seran presentades de forma individual per part dels candidats i les candidates i hauran de tenir l’aval de la institució contrària.

3.2 A l’efecte d’aquestes bases, es consideren sectors prioritaris de la cooperació les àrees següents:

Lluita contra la pobresa (desenvolupament rural, alimentari i territorial; creixement inclusiu i sostenible).

Desenvolupament humà sostenible (gestió integral dels recursos hídrics; diversitat biològica, contaminació mediambiental, gestió sostenible dels espais urbans).

Serveis socials bàsics (educació sanitària global i salut i benestar).

Dret de les dones i igualtat de gènere (adequació legislativa, governabilitat inclusiva i cohesió social).

4. La comissió de selecció

4.1 Té com a competència avaluar les sol·licituds presentades, establir l’ordre de prelació dels candidats i candidates participants, establir la llista provisional i definitiva d’aspirants que percebran la beca i la llista d’espera de les sol·licituds no seleccionades. La llista definitiva estarà condicionada pel compliment dels requisits acadèmics d’accés del màster sol·licitat.

4.2 Estarà formada pel vicerector o la vicerectora amb competència en Relacions Internacionals, que actuarà com a president/a. Actuaran com a vocals el vicerector o la vicerectora d’Investigació, Desenvolupament i Innovació amb competències en investigació i el vicerector o la vicerectora d’Estudis, Formació i Qualitat amb competència en educació o la persona en qui deleguen; el director o la directora del Centre de Formació Contínua (ContinUA); el director o la directora del Secretariat de Projecció Internacional i Cooperació o la persona en qui deleguen i el director o la directora del Servei de Relacions Internacionals. El subdirector o la subdirectora de Cooperació Universitària al Desenvolupament actuarà com a secretari o secretària i porà també tenir personal assessor extern en cas que siga necessari.

5. Procés de selecció

5.1 La comissió de selecció avaluarà les sol·licituds presentades tenint en compte els criteris de selecció següents:

a) Afinitat del projecte o programa en què participa l’aspirant amb els sectors prioritaris del seu país de procedència segons el Marc d’Actuació del País (MAP) (màxim 3 punts).

b) Coherència entre el perfil curricular de l’aspirant, el projecte en el qual intervé i el màster seleccionat (màxim 3 punts).

c) Nivell d’implicació dins la institució en la qual desenvolupe la seua tasca (màxim 2 punts).

5.2 La persona sol·licitant presentarà una descripció del projecte de cooperació o del programa d’investigació al desenvolupament en el qual participa. S’hi detallaran les activitats o processos científics en els quals treballa, la vinculació amb els sectors prioritaris de la cooperació espanyola i, si escau, la importància estratègica amb els plans de desenvolupament del seu país i l’aplicació pràctica d’aquests als processos de desenvolupament.

5.3 La persona sol·licitant presentarà una memòria en la qual detallarà el rol que exerceix en les activitats que ha de fer en el projecte o programa, el perfil curricular, la naturalesa de la vinculació amb la institució a la qual pertany i motivarà l’impacte previst que implica fer el màster sol·licitat en relació amb el programa o projecte.

6. Requisits dels candidats i les candidates

6.1 Reunir els requisits acadèmics que possibiliten l’accés als estudis de màster oficial prevists en la

[normativa](http://web.ua.es/va/continua/preguntes-frequents.html)

de la Universitat d’Alacant.

6.2 No tenir la nacionalitat espanyola ni permís de residència a Espanya. Podran sol·licitar la beca els que disposen del permís de residència per estudis.

6.3 No haver-se beneficiat amb anterioritat de cap altre programa de beques per a cursar estudis a Espanya.

6.4 Disposar i indicar una adreça de correu electrònic permanent a l’efecte de notificacions.

7. Resolució del procediment

7.1 La comissió d’avaluació, en el termini màxim de dos mesos a partir de l’acabament del termini de presentació de sol·licituds, resoldrà la concessió o la denegació de cadascuna de les sol·licituds presentades.

7.2 Una vegada transcorregut el termini màxim per a resoldre sense que s’haja produït una resolució expressa, les persones interessades entendran desestimades les seues pretensions per silenci administratiu.

8. Condicions general s de la dotació de la beca

8.1 Conceptes inclosos:

1. Exempció de les taxes acadèmiques per a cursar el màster oficial assignat. No s'inclouen les taxes administratives, a excepció de la taxa corresponent a l’estudi d’equivalència de títols estrangers per a accés al màster.
2. Assignació mensual de vuit-cents euros (800 €) durant el període de vigència del màster. Com a màxim, d’octubre de 2016 a juliol de 2017, inclusivament.
3. Allotjament, si escau, durant el primer mes d’estada en la residència que determine la Universitat d’Alacant. En aquest supòsit, el cost serà minorat de l’import de la beca.
4. Assegurança mèdica de salut, accident i repatriació en cas de mort o malaltia molt greu amb la companyia d’assegurances que establisca la Universitat d’Alacant.

8.2 La beca tindrà una durada màxima d’un curs acadèmic, llevat que la comissió de selecció determine, de forma excepcional i amb l’informe previ favorable del VRI, la possibilitat d’ampliar-la per un segon curs acadèmic.

9. Formalització de sol·licituds

9.1 Les persones sol·licitants hauran d’emplenar el formulari previst a aquest efecte, disponible en la pàgina web

<http://sri.ua.es/va/cooperacion/ayudasbs/ajudes-banc-santander-ua.html>

i remetre’l en línia en el termini establit.

Juntament amb el formulari de sol·licitud, s’adjuntaran en pdf els documents següents:

a) Còpia del títol acadèmic.

b) Còpia del passaport o document d’identitat del seu país.

c) En cas de pertànyer a un grup d’investigació, certificat acreditatiu del director o directora del grup.

d) En cas de col·laborar amb organitzacions o institucions no universitàries, aval de la institució contrària.

9.2 Es podran presentar sol·licituds des del 7 de març de 2016 fins a les 24 hores (horari espanyol) del 15 d’abril de 2016, inclusivament.

10. Notificació

Les notificacions dels actes relacionats amb aquesta convocatòria es publicaran en la pàgina web del Servei de Relacions Internacionals, Subdirecció de Cooperació, d’acord amb l’article 59.6 i 60 de la Llei 30/1992, de 26 de novembre, de règim jurídic de les administracions públiques i procediment administratiu comú. (BOE 27/11/92)

<http://sri.ua.es/va/cooperacion/ayudasbs/ajudes-banc-santander-ua.html>

11. Obligacions de les persones perceptores de la beca

Estan obligades a:

1.- Comunicar l’acceptació expressa de la beca per correu electrònic a la Subdirecció de Cooperació Universitària al Desenvolupament de la Universitat d’Alacant

[l.fhiuz@bi.lf](mailto:x.cjjmi@kh.gi)

en el termini de quinze dies hàbils, a partir de l’endemà de la publicació de la resolució de concessió de la beca en la pàgina web de la Subdirecció de Cooperació Universitària al Desenvolupament.

2.- Fer la preinscripció electrònica en el màster per al qual sol·licita l’ajuda a través del Centre de Formació Contínua (ContinUA) en els terminis establits a aquest efecte. Web:

<http://web.ua.es/va/continua/preinscripcio.html>.

3.- Residir en el lloc on faça els estudis i no absentar-se d’aquest lloc sense la prèvia comunicació raonada per motius de força major a la Subdirecció de Cooperació Universitària al Desenvolupament. La Universitat d’Alacant, a través del Vicerectorat de Relacions Internacionals, podrà resoldre, en cas d’incompliment, la reducció, revocació o reintegrament de l’ajuda econòmica.

4.- La concessió de la beca queda supeditada a l’admissió definitiva com a estudiant del màster sol·licitat pel centre corresponent.

Alacant, 7 de març de 2016

Juan Llopis Taverner

Vicerector de Relacions Internacionals

Universitat d’Alacant





[Carretera Sant Vicent del Raspeig s/n  
03862 Sant Vicent del Raspeig - Alacant  
 Tel. 92 299 6093 - Fax 18 458 4778](https://www.google.es/maps/@49.193723,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12347&trk=tyah&trkInfo=tarId%0H3032965673862%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)